། སྐྱབས་འཇུག་གི་སྐོར་འགའ་ཞིག་བཞུགས།
༄༅། ། དེ་ཡང་ཇི་སྐད་དུ། གཞོམ་བྲལ་འཆི་མེད་དངོས་གྲུབ་མཆོག་སྩོལ་བའི། ། ཚེ་
དཔག་མེད་མགོན་རྣམ་པར་རྒྱལ་མ་དང་། ། ཡིད་བཞིན་འཁོར་ལོ་ལ་སོགས་ལྷ་ཚོགས་
ཀྱིས། ། ཚེ་དཔལ་ཡེ་ཤེས་མཆོག་གི་དངོས་གྲུབ་སྩོལ། ། ཅེས་འཆི་མེད་དཔལ་སྟེར་ལྷག་
པའི་ལྷ་མཆོག་རྣམ་པ་གསུམ་གྱི་ཐུགས་རྗེ་བསྐུལ་བའི་བདེན་ཚིག་གིས་དགེ་ལེགས་སུ་
བྱེད་པ་སྔོན་དུ་བཏང་སྟེ་གང་ཞུ་ན། དེ་ཡང་ལྷར་བཅས་འགྲོ་བ་ཡོངས་ཀྱི་སྐྱབས་གཅིག་
འཕགས་མཆོག་ཕྱག་ན་པདྨོ་མིའི་གར་གྱི་རྣམ་པར་རོལ་པ་སྐྱབས་མཆོག་ཐམས་ཅད་
མཁྱེན་པ་ཉིད་ནི། བསྐལ་པ་དཔག་ཏུ་མེད་པའི་སྔོན་རོལ་ནས་བླ་མེད་སྐུ་བཞིའི་གོ་འཕང་
མངོན་དུ་མཛད་ཟིན་ཀྱང་གདུལ་དཀའ་བའི་འགྲོ་བ་རྣམས་ཀྱི་དོན་དུ་གང་ལ་གང་འདུལ་
གྱི་སྤྲུལ་བའི་ཟློས་གར་ཆུ་ཟླ་དང་མིག་འཕྲུལ་བཞིན་དུ་སྟོན་པར་མཛད་པ་ལས། བདག་
ཅག་གི་སྟོན་པ་མཉམ་མེད་ཟས་གཙང་གི་སྲས་པོའི་སྤྱན་སྔར་འདུལ་བ་འཛིན་པ་རྣམས་
ཀྱི་མཆོག་ཉེ་བར་འཁོར། འདུལ་བ་འབུམ་སྡེའི་མངའ་བདག་སློབ་དཔོན་ཡོན་ཏན་འོད་
དང་། ཟུང་འཇུག་ཧེ་རུ་ཀའི་གོ་འཕང་ཚེ་གཅིག་ལ་མངོན་ཏུ་མཛད་པ་གྲུབ་མཆོག་དྲིལ་
བུ་བ་སོགས། འཕགས་བོད་ཀྱི་པཎྜི་ཏ་དང་། གྲུབ་པའི་སྐྱེ་ཕྲེང་ཟམ་མ་ཆད་པར་བྱོན་ཞིང་།
ཁྱད་པར་མདོ་སྨད་བྱང་ཕྱོགས་ཀྱི་གདུལ་བྱ་དམུ་རྒོད་རྣམས་འདུལ་བའི་སླད་དུ་སློབ་
དཔོན་ཆེན་པོ་པདྨ་ཐོད་ཕྲེང་དང་། ཡབ་རྗེ་རྒྱལ་བ་གཉིས་པ་སོགས་ཀྱི་བཀས་བསྐུལ་ཏེ།
འཇམ་མགོན་བསྟན་པའི་སྙིང་བོ་མཐའ་འཁོབ་ཀྱི་ལྗོངས་སུ་སྤེལ་བའི་ཐུགས་བསྐྱེད་ཀྱི་
422

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
འབྲས་བུ་དུས་སུ་སྨིན་པ་ན། མཁས་ཤིང་གྲུབ་པའི་དབང་ཕྱུག་རོང་ཆེན་ལྗགས་ནག་པ་
ཞེས་སྙན་པའི་བ་དན་གཡོ་བ་དེ་ཉིད་ཀྱིས་ཕྱོགས་འདིར་བསྟན་པའི་སྒྲོན་མེ་ཐོག་མར་སྦར་
བ་ནས་བཟུང་། ལྷ་དམག་བྱེ་བ་དུང་ཕྱུར་དངོས་སུ་བཀྱེ་སྟེ་ནག་ཕྱོགས་ཐལ་བར་རློག་པ་
གྲུབ་དབང་བསྟན་པ་རིན་ཆེན། སྣང་སྲིད་ཟིལ་གྱིས་གནོན་ཅིང་གནས་ཞལ་དུ་མ་འབྱེད་
པའི་
འེ་འགྲོ་མགོན་བསྟན་པ་རབ་རྒྱས། སྐུ་ལ་གནམ་ལྕགས་བབས་ཀྱང་མེ་ཏོག་གི་ཆར་
བཞིན་དུ་གྱུར་པའི་ཐོགས་མེད་བློ་བཟང་འཇམ་དབྱངས། ལུང་དང་རྟོགས་པའི་ཡོན་ཏན་
དང་མཛད་པ་འཕྲིན་ལས་ཀྱི་རྣམ་ཐར་འགྲན་ཟླ་མེད་པས་ཨོ་རྒྱན་པདྨ་སླར་བྱོན་པ་ལྟ་
བུ་གྲུབ་དབང་བློ་བཟང་བསྟན་པའི་རྒྱལ་མཚན། གནས་ལྔ་གཟིགས་པའི་པཎ་ཆེན་དགེ་
འདུན་ཆོས་ཀྱི་དབང་ཕྱུག གཞན་ཕན་ནམ་མཁའ་དང་མཉམ་ཞིང་འགྲོ་བ་ཀུན་གྱི་མ་
འདྲིས་པའི་མཛའ་བཤེས་ཆེན་པོ་བཀའ་དྲིན་མཚུངས་མེད་སྐྱབས་མགོན་གོང་མ་མཚན་
བརྗོད་པར་དཀའ་བ་དེ་ཉིད་ལ་ཐུག་གི་བར་གྱི་སྐུ་གསུང་ཐུགས་ཀྱི་གསང་བ་གསུམ་གྱི་
རྣམ་པར་ཐར་བ་ནི། ཇི་སྐད་དུ། ཁྱོད་ཀྱི་སྐུ་གསུང་ཐུགས་ཀྱི་གསང་བ་ཡི། ། ཚུལ་འདི་
རྒྱལ་སྲས་རང རང་རྒྱལ་ཉན་ཐོས་ཀྱིས། ། ཇི་ཙམ་བརྟགས་ཀྱང་བློ་ཡི་ཡུལ་མིན་ན། ། ཚངས་
དང་དབང་བོ་སོགས་ཀྱིས་སྨོས་ཅི་ ད་ཀྱིས་སྨོས་ཅི་འཚལ། ། ཞེས་གསུངས་པ་ལྟར་ལགས་ཤིང་། ཐུན་མོང་
གདུལ་བྱའི་སྣང་ངོ་དང་བསྟུན་པའི་རྟོགས་པ་བརྗོད་པ་རགས་རིམ་ཐུན་མོང་དང་ཐུན་མོང་
མ་ཡིན་པའི་རྣམ་ཐར་གྱི་ཡི་གེ་རྣམས་ལས་འབྱུང་བ་ལྟར་ལས་འདིར་སྤྲོ་བར་མི ་མི་ནུས་ལ།
མགོན་པོ་དེ་ཉིད་ཀྱི་སྤྲུལ་བའི་ཟློས་གར་བདག་ཅག་རྣམས་ཀྱི་མེ་ཏོག་ཕོག་པའི་ལྷ་སྐལ་
སྐྱབས་མཆོག་མཚུངས་ཟླ་མ་མཆིས་པ་ཉིད་ནི་སྐུའི་ན་ཚོད་ཕྲ་མོ་ནས་མཚན་ཉིད་དང་
ལྡན་པའི་དགེ་བའི་བཤེས་གཉེན་དུ་མ་རིགས་ཀྱི་ཅོད་པན་དུ་བཞེས་ཏེ་མདོ་སྔགས་གཞུང་
ལུགས་རྒྱ་མཚོ་ལྟ་བུ་ལ་ཐོས་བསམ་གནད་དུ་སྨིན་པ་མཛད་ནས་མཁྱེན་དཔྱོད་ཀྱི་ཀློང་
བརྡོལ་ཏེ། འཆད་རྩོད་རྩོམ་གསུམ་གྱི་ལེགས་པར་བཤད་པའི་སྒྲ་དབྱངས་སྒྲོག་པ་ལ་ཐོགས་
པ་མེད་པས་མཁས་རློམ་ཡོངས་ཀྱི་ང་རྒྱལ་གྱི་རི་བོ་བསྙིལ་བར་མཛད་ཅིང་། དམ་པ་གོང་
423

སྐྱབས་འཇུག་གི་སྐོར་འགའ་ཞིག
མ་རིམ་བྱོན་གྱི་རྣམ་ཐར་མཐའ་དག་བདག་གིར་བཞེས་ཏེ། ཐོས་བསམ་སྒོམ་གསུམ་མཁས་
བཙུན་བཟང་གསུམ། མཁྱེན་བརྩེ་ནུས་གསུམ་གྱི་སྒོ་ནས་རིས་མེད་བསྟན་འགྲོ་ཡོངས་
ཀྱི་མགོན་སྐྱབས་བླ་ན་མ་མཆིས་པར་གྱུར་པ་ལས། བྱེ་བྲག་ད་ལམ་གྱི་དུས་སུ་མགོན་པོ་
གང་གི་སྐྱབས་འོག་ཏུ་འཁོད་པའི་བླ་གྲྭ་འདུས་སྤྱི་དགོན་གྲོང་ཐུན་མོང་ནས་གསོལ་བ་
བཏབ་པའི་ངོར་ཐུགས་བརྩེ་བས་གཟིགས་ཏེ། དག་པ་གཉིས་ལྡན་གྱི་ཆོས་སྐུའི་དབྱིངས་
སུ་རྟེན་དང་བརྟེན་པ་རབ་འབྱམས་ཀྱི་བཀོད་པ་སྤྲིན་བཞིན་དཀྲིགས་ཏེ། ཟབ་པ་དང་རྒྱ་
ཆེ་བའི་སྨིན་གྲོལ་གྱི་གདམས་ངག་ཆར་དུ་བསྙིལ་བས་འདིར་ཚོགས་སྐལ་ལྡན་ཡོངས་
ཡིད་ཀྱི་ཞིང་ས་ཀུན་ནས་བརླན་པས་བླ་མེད་སྐུ་བཞིའི་མྱུ་གུ་འགྲུབ་རུང་གི་རིགས་ཀྱི་ས་
བོན་སྨིན་པར་མཛད་པའི་བཀའ་དྲིན་ནི་སྟོང་གསུམ་གསེར་གྱིས་བཀང་ཡང་གཞལ་ག་
ནུས། འོན་ཀྱང་འབྱོར་བ་དང་བསྟུན་པའི་དངོས་འབྱོར་གྱི་མཆོད་སྤྲིན་མཚོན་བྱེད་ཙམ་
དུ × བཅས་འབུལ་བ་ལགས་པས། ཆེད་དུ་གསོལ་བ་འདེབས་པའི་སྙིང་བོ་ནི། མདོ་ལས།
ཆོས་རྔ་ཆེན་པོའི་སྒྲ་ཡི་ནི། ། སེམས་ཅན་སྡུག་བསྔལ་མཐར་བགྱིད་ཤོག ། བསྐལ་པ་བྱེ་བ་
བསམ་ཡས་སུ། ། ཆོས་སྟོན་མཛད་ཅིང་བཞུགས་གྱུར་ཅིག ། ཅེས་གསུངས་པ་ལྟར། ངེས་
པའི་དོན་ཏུ་འཆི་མེད་རྡོ་རྗེའི་གོ་འཕང་མངོན་དུ་མཛད་ཟིན་ཀྱང་། དྲང་དོན་གཟུགས་སྐུའི་
བཀོད་པ་འདི་ཡང་བསྐལ་པ་རྒྱ་མཚོའི་བར་དུ་མགོན་པོ་ཚེ་མཐའ་ཡས་པའི་ངོ་བོར་བརྟན་
པར་བཞུགས་ནས། ཟབ་རྒྱས་ཆོས་ཀྱི་འཁོར་ལོ་རྒྱུན་མི་ཆད་དུ་བསྐོར་དུ་གསོལ་ཞེས་
གསོལ་བ་འདེབས་པ་ནི་ཞུ་དོན་གྱི་གཙོ་བོ་ལགས་ཤིང་། ཞར་བྱུང་འདིར་ཚོགས་ཡོངས་ལ་
འབྲེལ་ཐོགས་པའི་སེམས་ཅན་ཚེ་འདས་རྣམས་འཁོར་བ་སྤྱི་དང་བྱེ་བྲག་གི་འཇིགས་པ་
ལས་གྲོལ་ཏེ། མཐོ་རིས་དང་ཐར་པའི་གོ་འཕང་མྱུར་དུ་ཐོབ་པ་དང་། ལྟོས་བཅས་ཚེ་ལྡན་
རྣམས་ཀྱི་མི་འདོད་པའི་ཉེར་འཚེ་མཐའ་དག་ཞི་ནས་ཆོས་མཐུན་བསམ་དོན་ཡིད་བཞིན་
དུ་འགྲུབ་པ་དང་། དགེ་འདུན་འདུས་པའི་སྡེ་རྣམས་ཀྱང་ཐུགས་མཐུན་ཁྲིམས་གཙང་གི་
ངོས་ནས་བཤད་སྒྲུབ་ཀྱི་བྱ་བ་ཡར་ངོའི་ཟླ་བ་བཞིན་འཕེལ་ཞིང་། ཡུལ་ཁམས་ཀུན་ཏུ་ནད་
424

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
ཡམས་འཁྲུག་རྩོད་སད་སེར་ཐན་པ་སོགས་བཀྲ་མི་ཤིས་པའི་རིགས་ཐམས་ཅད་ལྷག་མེད་
དུ་ཞི་ནས་སྣོད་བཅུད་ཀྱི་བདེ་སྐྱིད་རྫོགས་ལྡན་གྱི་དཔལ་ལ་འགྲན་བཟོད་པར་འགྱུར་བ་
དང་། མདོར་ན་བདག་སོགས་ལྟོས་བཅས་མཐའ་དག་དུས་དེང་ནས་བྱང་ཆུབ་མ་ཐོབ་བར་
དུ་འབྲལ་མེད་དགྱེས་བཞིན་རྗེས་སུ་འཛིན་པའི་སྐྱབས་འཇུག་རྣམ་པ་ཐམས་ཅད་མཁྱེན་
པའི་ཡེ་ཤེས་ཀྱི་ཀློང་ནས་དུས་ནམ་ཡང་འདོར་བ་མེད་པ་མཁྱེན་མཁྱེན་མཁྱེན་ཞེས་རྩེ་
གཅིག་ཏུ་གསོལ་བ་འདེབས་པ་ལགས།
དེ་ཡང་ཇི་སྐད་དུ། ཕུན་སུམ་ཚོགས་པ་མངའ་བ་གསེར་གྱི་རི་བོ་འདྲ། ། འཇིག་
རྟེན་གསུམ་གྱི་མགོན་པོས་དྲི་མ་གསུམ་སྤངས་པ། ། སངས་རྒྱས་པདྨོ་རྒྱས་པའི་འདབ་
འདྲའི་སྤྱན་མངའ་བ། ། འདི་ནི་འཇིག་རྟེན་དགེ་བའི་བཀྲ་ཤིས་དང་པོའོ། ། ཞེས་ཤིས་
པར་བརྗོད་པའི་བདེན་ཚིག་པདྨ་དཀར་པོའི་ཕྲེང་བ་མངོན་པར་འཐོར་བས་དགེ་
ལེགས་སུ་བྱེད་པ་སྔོན་དུ་བཏང་སྟེ་གང་ཞུ་ན། དེ་ཡང་རྒྱལ་བའི་སྲས་པོ་ཞི་བ་ལྷས། འགྲོ་
བའི་སྡུག་བསྔལ་སྨན་གཅིག་པུ། ། བདེ་བ་ཐམས་ཅད་འབྱུང་བའི་གནས། ། བསྟན་པ་
རྙེད་དང་བཀུར་སྟི་དང་། བཅས་ཏེ་ཡུན་རིང་གནས་གྱུར་ཅིག ། ཅེས་གསུངས་པ་ལྟར།
ནམ་མཁའི་མཐའ་དང་མཉམ་པའི་ཡིད་ཅན་མ་ལུས་པའི་སྡུག་བསྔལ་ཀུན་གྱི་ཟུག་རྔུ
དྲུངས་ནས་འབྱིན་པའི་སྨན་དང་། མངོན་པར་མཐོ་བ་དང་ངེས་པར་ལེགས་པའི་བདེ་དགེ་
མ་ལུས་པ་གང་ལས་འབྱུང་བའི་གཞི་གཅིག་པུ་ནི་རྒྱལ་བའི་བསྟན་པ་རིན་པོ་ཆེ་ཉག་
གཅིག་ཡིན་ལ། དེ་ལྟ་བུའི་བསྟན་པ་དེ་ཉིད་ཡུན་རིང་དུ་གནས་པའི་ཐབས་ཚུལ་ནི། ཇི་
སྐད་དུ། སློབ་དཔོན་དབྱིག་གི་གཉེན་པོས། སྟོན་པའི་དམ་ཆོས་རྣམ་གཉིས་ཏེ། ། ལུང་དང་
རྟོགས་པའི་བདག་ཉིད་དོ། ། དེ་འཛིན་བྱེད་པ་སྨྲ་བྱེད་དང་། ། སྒྲུབ་པར་བྱེད་པ་ཁོ་ན་ཡིན། །
ཞེས་ལུང་གི་བསྟན་པ་ནི། སྡེ་སྣོད་གསུམ་གྱི་ཚིག་དོན་ཇི་ལྟ་བ་བཞིན་དུ་འཆད་རྩོད་རྩོམ་
གསུམ་གྱིས་སྨྲ་བ་དང་། རྟོགས་པའི་བསྟན་པ་ནི། དོན་དེ་ཚུལ་བཞིན་ཏུ་སྒྲུབ་པའི་སྒོ་ནས་
འཛིན་པ་ལ་རག་ལས་པས་ན། བཤད་པ་དང་སྒྲུབ་པའི་ཁུར་ཆེན་བཞེས་པའི་བསྟན་
425

སྐྱབས་འཇུག་གི་སྐོར་འགའ་ཞིག
འཛིན་དམ་པ་རྣམས་ནི། བསྟན་པ་དང་འགྲོ་བ་མ་ལུས་པའི་དཔུང་གཉེན་དང་མགོན་
སྐྱབས་གཅིག་པུར་གྱུར་པ་ཡིན་ལ། དེ་ལྟ་བུའི་བསྟན་འཛིན་གྱི་སྐྱེས་བུ་ནམ་མཁའི་སྐར་
ཚོགས་དང་ས་ཆེན་པོའི་རྩི་ཤིང་ལྟར་བགྲང་ལས་འདས་པ་བྱོན་པའི་ནང་ནས།
སྙིགས་
མའི་འགྲོ་བ་ཡོངས་ལ་ཕྱོགས་བཅུའི་རྒྱལ་བ་ཀུན་ལས་བཀའ་དྲིན་ལྷག་པར་ཆེ་བ། མདོ་
སྔགས་ཐུབ་བསྟན་གླིང་བཞིའི་ཁྱོན་ལ་མཁས་བཙུན་བཟང་གསུམ་གྱི་འཁོར་ལོས་འདོད་
དགུར་མངའ་བསྒྱུར་པའི་ངེས་པ་དོན་གྱི་ཆོས་ཀྱི་རྒྱལ་པོ་ཆེན་པོ། མཐོང་བ་དོན་ལྡན་
སྐྱབས་མཆོག་ཐམས་ཅད་མཁྱེན་ཅིང་གཟིགས་པ་ཆེན་པོ་ཉིད་ནི། ངེས་པའི་དོན་དུ་
བསྐལ་པ་དཔག་ཏུ་མེད་པའི་སྔོན་རོལ་ནས་ས་ལམ་གྱི་བགྲོད་པ་མཐར་ཕྱིན་ཏེ། ངེས་པ་ལྔ་
ལྡན་གྱི་ལོངས་སྤྱོད་རྫོགས་པའི་སྐུའི་ངོ་བོར་མངོན་པར་རྫོགས་པར་སངས་རྒྱས་ནས། རྣམ་
པར་རྟོག་པ་དང་འབད་རྩོལ་གྱི་མཚན་མ་ཕྲ་མོ་ཙམ་ཡང་མེད་ཀྱང་། སྐལ་བ་དང་ལྡན་
པའི་གདུལ་བྱའི་ཁམས་དང་མོས་པ་སྣ་ཚོགས་པའི་རྫིང་བུ་ཇི་སྙེད་པར་གང་ལ་གང་
འདུལ་གྱི་གཟུགས་སྐུའི་བཀོད་པ་ཆུ་ཟླའི་རོལ་གར་བཞིན་དུ་བསྟན་ཏེ་འགྲོ་བའི་དོན་
མཛད་པའི་ཚུལ་ནི། ཇི་སྐད་དུ། འཇམ་མགོན་བླ་མ་ཙོང་ཁ་བ་ཆེན་པོའི་ཞལ་ནས། བསོད་
ནམས་ཚོགས་རབ་རབ་འབྱམས་རྒྱུ་ལས་འཁྲུངས་པའི་སྐུ་མཆོག་མཆོག་ཏུ་མཛེས་པ་ཁྱོད་
ཀྱི་སྐུ། ། ནམ་མཁའི་མཐས་གཏུགས་གཏུགས་པ་མེད་པའི་ཞིང་མཆོག་ཀུན་ཏུ་དུ་མའི་
འགྲོ་ལ་མིག་འཕྲུལ་བཞིན། ། ལ་ལར་བལྟམས་ཤིང་ཞིང་གཞན་དུ་ཡང་བྱང་ཆུབ་ཚུལ་
སྟོན་སྟོན་པ་ཁྱོད་ཀྱི་སྐུ་ཡི་ནི། ། བཀོད་པ་མཆོག་འདི་འདི་དང་གཞན་དུ་མ་ལུས་འགྲོ་ཀུན་
ཀུན་མཁྱེན་གྱུར་ཀྱང་བརྗོད་མི་ནུས། ། ཞེས་གསུངས་པ་ལྟར་ལགས་ལ། ད་ལྟ་ཐུན་མོང་
སྣང་ཚོད་དང་བསྟུན་པའི་ཡོངས་སུ་གྲགས་པའི་འཁྲུངས་རབས་ཀྱི་དབང་དུ་བྱས་ན།
བདག་ཅག་གི་སྟོན་པ་ཐུབ་པའི་དབང་བོའི་མདུན་སར་རྒྱལ་སྲས་དཔའ་བོ་བྱེ་བའི་ཁྲོད་ན་
ཆོས་སྨྲ་བའི་སྤོབས་པ་འགྲན་ཟླ་དང་བྲལ་བ་རྒྱལ་བའི་སྲས་པོ་དྲི་མེད་གྲགས་པ། གྲུབ་
མཐའ་ཐམས་ཅད་ཀྱི་ཡང་རྩེ་དབུ་མ་ཐལ་འགྱུར་བའི་ཤིང་རྟའི་སྲོལ་འབྱེད་གྲུབ་པའི་
426

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
དཔའ་བོ་སངས་རྒྱས་བསྐྱངས། དངོས་སྟོབས་རིགས་པའི་དཔུང་གིས་སྨྲ་ངན་འདམ་བུའི་
ཚལ་ཀུན་འཇོམས་པའི་སློབ་དཔོན་ཕྱོགས་ཀྱི་གླང་བོ། ལུང་དང་རིགས་པའི་སྒོ་ནས་
འཕགས་པ་ཡབ་སྲས་ཀྱི་དགོངས་པ་གཞན་དུ་དྲང་དུ་མི་རུང་བར་མཛད་དེ་ཀླུ་སྒྲུབ་
ལུགས་བཟང་ཀུནྡའི་དགའ་ཚལ་བཞད་པར་མཛད་པའི་སློབ་དཔོན་ཆེན་པོ་ཟླ་བ་གྲགས་
པ། འཇམ་པའི ་དབྱངས་ཀྱིས་མངོན་སུམ་དུ་རྗེས་སུ་བཟུང་བ་སློབ་དཔོན་ཛེ་ཏ་རི
ལས་རྣམ་རྒྱལ། བཀའ་གདམས་བསྟན་པའི་སྲོག་ཤིང་པོ་ཏོ་བ་རིན་ཆེན་གསལ། ཐབས་
ཤེས་གཅོད་ཀྱི་གདམས་པས་བདུད་བཞི་རང་སར་གྲོལ་བ་སྟོང་སྡེ་ངག་གི་དབང་ཕྱུག ཡབ་
རྗེ་རྒྱལ་བའི་དབང་བོའི་རིགས་ཀྱི་ཅོད་པན་དབུ་མ་བ་དཔའ་བོ་རྡོ་རྗེ། རྒྱུད་སྡེའི་དགོངས་
པ་དང་མཐུན་པའི་མངོན་སྤྱོད་ཀྱི་ལས་ཀྱིས་བསྟན་དགྲ་ཕྱེ་མར་བརླག་མཛད་ཞྭ་ལུ་བ་
ལེགས་པ་རྒྱལ་མཚན། བརྒྱུད་པ་གཉིས་འདྲེས་ཀྱི་གསང་ཆེན་གདམས་པའི་མཛོད་འཛིན་
རྒྱུད་ཆེན་བརྩོན་འགྲུས་འཕགས། སྙན་བརྒྱུད་མན་ངག་གི་བདུད་རྩིས་སྐལ་ལྡན་གདུལ་
་ཚིམ་པར་མཛད་པ་རྒྱུད་ཆེན་དཀོན་མཆོག་རྒྱ་མཚོ། རང་དང་གཞན་གྱི་གྲུབ་པའི་
མཐའ་རྒྱ་མཚོ་ལྟ་བུའི་ཕ་རོལ་ཏུ་སོན་ཅིང་མདོ་སྨད་བྱང་ཕྱོགས་ཀྱི་ལྗོངས་སུ་མདོ་སྔ་
ཡོངས་རྫོགས་ཀྱི་བསྟན་པའི་རྒྱལ་མཚན་ཐོག་མར་བསྒྲེངས་པའི་བྱེད་པོ་གངས་
སྔགས་
མཁས་གྲུབ་ཡོངས་ཀྱི་གཙུག་རྒྱན་ཀུན་མཁྱེན་ཆེན་པོ་འཇམ་དབྱངས་བཞད་པའི་རྡོ་རྗེ།
སྲས་བཅས་རྒྱལ་བ་ཡོངས་ཀྱི་སྐུ་གསུང་ཐུགས་ཀྱི་མཛད་པ་རྣམ་ཐར་མཐའ་དག་ག ་དག་གཅིག་ཏུ་
བསྡོམས་པ་བདག་གིར་བཞེས་ཏེ། འཁོར་ལོ་གསུམ་གྱི་མཛད་བཟང་སྲིད་པ་གསུམ་
མ་གྱི་བླ་
ན་འཕགས་པའི་གདུགས་དཀར་པོ་གཅིག་གིས་དབུས་གཙང་དག་པའི་ཞིང་ནས་ཤར་ཕྱོགས་
རྒྱ་མཚོའི་མཐའི་བར་དུ་ཁྱབ་པར་མཛད་པ་རྗེ་བཙུན་དཀོན་མཆོག་འཇིགས་མེད་དབང་
བོ། བྱེ་བྲག་རང་ཅག་རྣམས་ལ་དུས་གསུམ་རྒྱལ་བ་ཐམས་ཅད་ལས་ཀྱང་ལྷག་པའི་བཀའ་
དྲིན་གྱི་ཕུང་བོ་འཁོར་མཐའ་མ་མཆིས་པ་རྣམ་འདྲེན་ཀུན་གྱི་མཁྱེན་བརྩེ་ནུས་གསུམ་
གཅིག་ཏུ་བསྡུས་པའི་རང་གཟུགས་མཁའ་མཉམ་ལུས་ཅན་ཡོངས་ཀྱི་མ་འདྲིས་པའི་
427

སྐྱབས་འཇུག་གི་སྐོར་འགའ་ཞིག
མཛའ་བཤེས་ཆེན་པོ་དོན་གྱི་སླད་དུ་མཚན་ནས་སྨོས་ཏེ་ཡོངས་རྫོགས་བསྟན་པའི་མངའ་
བདག ༧ ཡབ་རྗེ་རྡོ་རྗེ་འཆང་བློ་བཟང་ཐུབ་བསྟན་འཇིགས་མེད་རྒྱ་མཚོ་དཔལ་བཟང་
པོའི་ཞལ་སྔ་ནས་ཀྱི་བར་དུ་འཁྲུངས་རབས་གསེར་རིའི་ཕྲེང་བ་ཚར་དུ་དངར་བ་ལྟ་བུས་
རྒྱལ་བའི་བསྟན་པ་ལ་རྒྱལ་བ་རང་ཉིད་སླར་བྱོན་པ་ལྟ་བུའི་མཛད་པ་བསྒྲུབ་པའི་ངང་
ཚུལ་མཐའ་དག་པ་བརྗོད་པའི་ཡུལ་ལས་འདས་ཤིང་། དེ་ལྟ་བུའི་མཁས་པ་དང་གྲུབ་པའི་
སྐྱེས་རབས་ཀྱི་ཕྲེང་བ་ཟམ་མ་ཆད་པའི་སྤྲུལ་བའི་ཟློས་གར་ལྷར་བཅས་འགྲོ་བའི་སྐྱབས་
གཅིག་མཆོག་གི